Universitatea “Dunărea de Jos” din Galaţi Facultatea de Filosofie, Istorie şi Teologie Filosofia lui Neagoe Basarab Autor: Răzvan Podaşcă Istorie, an III Galaţi - „Neagoe Basarab îşi exprimă convingerea nestrămutată în măreţia fiinţei umane, în capacitatea omului de a gândi, de a cunoaşte lumea şi, într-un fel, de a o stăpâni” Toată lumea este dată de Tată omului, pentru a o stăpâni Într-un loc, se afirmă că Iisus s-a coborât ca Dumnezeu pentru a face şi pe om dumnezeu, bineînţeles, asupra cosmosului Omul este alcătuit din trup şi suflet (sau minte, raţiune, intelect), prima parte fiind subordonată celei de-a doua Întâia datorie a omului în lume este credinţa şi cinstirea lui Dumnezeu, însă acestea, împreună cu respectarea riturilor ortodoxe, sunt în zadar dacă lipsesc faptele bune Iar dacă pe acestea din urmă nu putem să le înfăptuim atât de mult pe cât am dori, suntem totuşi datori să depunem toate eforturile volitive pentru a ne perfecţiona caracterul şi să avem remuşcări pentru greşelile noastre Astfel, nici nu are rost să disperăm atunci când am greşit, căci trecutul oricum nu mai poate fi schimbat, iar ceea ce mai putem face este să ne mobilizăm şi mai tare forţele spirituale pentru a rezista în confruntările viitoare cu ispitele Dacă ne autoeducăm şi am atins un oarecare nivel de viaţă curată, să nu ne fălim cu aceasta, nici faţă de alţii, dar nici faţă de noi înşine Omul nu trebuie să se mândrească cu biruinţele sale, ci întotdeauna să-l cinstească pe cel ce i le-a dat: Suveranul ceresc Noi suntem singurele entităţi din cadrul creaţiei care avem puterea de a ne schimba natura, putând deveni superiori sau inferiori Fiinţa umană este în stare să se autodetermine, să-şi impună principii, reguli şi responsabilităţi Tocmai pentru că suntem înzestraţi de Dumnezeu cu voinţă suntem responsabili, putând acţiona de unii singuri Dumnezeu doar a declanşat începutul (al lumii) şi aşteaptă sfârşitul, lăsându-ne pe noi să ne folosim de liberul arbitru cum putem mai bine De fapt, acţionarea este un imperativ pentru voievod, omul netrebuind să rămână în pasivitate Cunoaşterea este o trăsătură esenţială a naturii umane, dată de Dumnezeu, dar şi o datorie, pe care numai împlinind-o putem rămâne până la capăt oameni Cel mai important obiect al cunoaşterii este cea a lui Dumnezeu, bineînţeles, în limitele în care este posibil unui credincios Însă cunoaşterea trebuie să fie şi de sine, precum şi a mediului social, politic, juridic şi cultural Un alt aspect de care trebuie să ne îngrijim este „numele bun”, ce poate să ne asigure chiar nemurirea, căci cel ce şi-a creat un nume bun pe pământ va rămâne cu acesta şi în memoria generaţiilor ce vor urma Omul trebuie apreciat după calităţile sale înnăscute sau dobândite prin efort, iar nu după titluri pe care le-a moştenit din generaţie în generaţie De asemenea, nu trebuie, în judecarea semenilor, să ţinem cont de considerente precum starea materială, noi având cu toţii cel puţin un lucru în comun, şi anume moartea Nu trebuie să căutăm a săpa groapa altuia, existând pericolul de a cădea noi înşine în ea Trebuie să ascultăm de sfatul celor mai bătrâni (şi deci mai înţelepţi) decât noi, iar nu de sfatul celor tineri Nu trebuie să ne ucidem semenii pripit, ci trebuie să ne amintim poziţia privilegiată pe care o are omul în natură şi faptul că şi noi suntem păcătoşi Să judecăm întotdeauna cu grijă oamenii, atât pe prieteni cât şi pe duşmani Neagoe îndeamnă la afecţiune faţă de toţi oamenii, pe aceleaşi considerente ca cele expuse mai sus, însă numai dacă aceştia îşi cunosc locul şi sunt supuşi domnitorului Nevoile omului ar trebui satisfăcute atât cât organismul să nu sufere, iar nu încât să ne săturăm poftele Deşi în multe locuri voievodul vorbeşte favorabil despre asceţi, aceste vorbe nu trebuie interpretate ca însemnând faptul că el chiar milita pentru practicile lor Îi respecta pentru că făceau parte din tradiţie şi pentru că oricum, ceea ce realizau ei nu era împotriva voinţei divine, dar chiar şi în acest caz, ea ar putea fi slujită mult mai bine Neagoe era un umanist, plus că condiţiile în care a crescut au avut şi ele un cuvânt de spus în modelarea gândirii sale în acest aspect Autorul militează pentru un creştinism activ, îndemnând în unele locuri chiar la pribegie, prin care credincioşii ar încerca să aducă cât mai multă lume pe calea cea bună Chiar şi în ceea ce priveşte mortificarea trupului, aceasta nu trebuie realizată decât pentru Dumnezeu, iar nu pentru alte motive, care ar putea să fie chiar negative Pentru a ilustra această idee, oferă exemplul celui care priveghează pentru a se ruga şi cel care priveghează pentru a se desfăta în petrecere Deşi ambii realizează aceeaşi acţiune (stau treji noaptea), cauza ce îi determină să o facă este diferită Traiul lipsit de bogăţii ne scuteşte şi de grijile pe care le-am avea pentru prezervarea averii Mulţi oameni caută să acumuleze cât mai multe bunuri materiale, aducând ca justificare falsă faptul că strâng pentru eventuale vremuri când nu vor mai avea sau când ceea ce posedă nu va fi de ajuns pentru a rezolva anumite probleme Nici familia nu trebuie preţuită mai mult decât merită, căci ei nu te pot ajuta în efortul tău de apropriere de Dumnezeu Pentru a se mântui, omul nu se poate baza cât este viu decât pe propria sa persoană şi pe propria sa perseverare întru virtute De asemenea, nu avem decât o şansă, şi anume această viaţă, pentru a-l mulţumi pe Cel de Sus Accentuează faptul că omul trebuie să aleagă ori binele, ori răul, ori pe Dumnezeu, ori pe Cel Necurat, să se îngrijească ori de suflet, ori de trup ş a Bineînţeles că aici se exprimă doar obiectul alegerii noastre, căci nu este garantat (şi apare imposibil) ca omul, deşi hotărât de a urma calea cea dreaptă, să nu păcătuiască totuşi Tăcerea şi stăpânirea de-a ne exterioriza eul în general este benefică, căci aceasta duce în cele din urmă la smerenie Într-adevăr, nemanifestându-ne social, devenim cu atât mai puţin conştienţi de propriile noastre calităţi şi de propria noastră poziţie (iar voievodul avea şi calităţi proprii, precum şi o poziţie de invidiat), fiind astfel predispuşi mai puţin la trufia faţă de alţii şi faţă de Dumenezeu Înafară de asta, atunci când nu comunicăm, ceilalţi sunt mai puţin încurajaţi să interacţioneze cu noi, lăsându-ne astfel mai mult timp pentru contemplarea universului şi, concomitent, pentru realizarea măreţiei Tatălui nostru Căci oamenii de multe ori vorbind între ei doar pălăvrăgesc vrute şi nevrute, aspecte neimportante Înafară de asta, mulţi dintre oameni sunt vicioşi, iar asociindu-ne cu ei nu facem decât să ne expunem şi pe noi la viciu Personalităţi precum conducătorii laici sau religioşi invocă datoriile lumeşti pentru a motiva nesăvârşirea de fapte bune Acest lucru este respins de Neagoe pe bună-dreptate, căci miluirea unui sărac pe lângă care păşeşti întâmplător nu poate solicita decât o fărâmă de timp Postirea şi abţinerea de la celelalte ispite nu numai că nu sunt cheltuitoare de timp, ci chiar salvează timp şi anume acela pe care l-ai fi petrecut satisfăcându-ţi poftele Neagoe critică păcătuirea (atât în forma sa activă – îndestulare gustativă, sexuală etc –, cât şi în cea pasivă – nerealizarea de fapte bune, lipsa rugăciunii etc ), dar toţi oamenii sunt supuşi acesteia, iar mai rău chiar este că unii dintre noi invocă scuze, neasumându-şi vina pentru ceea ce au făcut, nepocăindu-se Prin minciuna de sine ne prezentăm faptele noastre rele ca nefiind astfel, iar recunoaşterea lor este primul pas spre îndreptare, fără de care nu se poate măcar porni pe drum Ori, chiar presupunând că am fi înglodaţi în multe alte treburi, regulile impuse de morala creştină sunt de aceeaşi natură cu imperativul categoric kantian, nepermiţând scuze Ai greşit, mergi mai departe, dar recunoaşte că ai greşit Conducătorul şi-a primit poziţia de la Zeu şi nu trebuie nicicând să se fălească cu ea sau să uite de unde o are, căci în orice moment cel ce i-a dat-o i-o şi poate lua îndărăt Oamenii nu trebuie să încerce înlăturarea suveranului sau să nu i se supună, întrucât asta ar echivala cu nesupunearea faţă de cel care i-a oferit poziţia pe care o are, adică faţă de Dumnezeu Acesta din urmă poate da un tron unei persoane şi pentru a-l testa pe acesta, văzând cum se va achita de noile sale responsabilităţi Voievodul muntean recomandă o conducere autoritară, care să stopeze tendinţele de fărâmiţare ale boierilor şi să reuşească să facă faţă mai bine ameninţărilor externe El îşi justifică, prin faptul că este ales al Domnului, poziţia de independenţă faţă de boieri Conducătorul unui stat trebuie să fie blând, milostiv, iertător, modest şi răbdător, căutând să rezolve toate problemele poporului Boierii ce i se opun nu trebuie ucişi deodată, ci trebuie să li se dea o a doua şansă, pentru a se îndrepta (un an este „perioada de probă” la care sfătuieşte Neagoe), după care pot fi ucişi, dacă continuă în fapte rele Niciodată nu trebuie ca puterea domnească să fie împărţită cu altcineva, însă se cade să asculţi şi de sfetnici, iar dacă aceştia, fiind majoritatea, vor stărui într-o hotărâre proprie, domnul trebuie să o adopte, cel puţin în treburile externe Suveranul să se folosească de avere pentru a-şi atrage slujitori destoinici şi pentru a-şi angaja ostaşi buni În viaţa particulară însă, bogăţia nu aduce nimic, ci doar renumele bun, precum am mai zis, şi renumele bun nu ca o mască care să ascundă adevăratul caracter, ci ca format „natural”, datorită manifestărilor de bunătate ale persoanei respective Trebuie să fie şi un bun psiholog şi să ghicească ce interes are fiecare, căci acesta este mobilul care stă în spatele acţiunilor pe plan lumesc ale oamenilor, ce urmăresc obţinerea unor condiţii materiale mai bune Suveranul să-i pedepsească pe cei leneşi şi să-i stimuleze pe cei harnici Să fie atent mai ales la condiţia săracilor, căci ei tind să fie cei mai asupriţi Nu trebuie însă nici să absolutizăm aceste diferenţe de clasă, astfel încât întotdeauna să dăm dreptate săracului şi să învinuim pe cel avut Dreptatea să se facă de la caz la caz Bibliografie: Cazan, Gheorghe Alexandru, Istoria filosofiei româneşti, Editura Didactică şi Pedagogică, Bucureşti, Neagoe Basarab, Învăţăturile lui Neagoe Basarab către fiul său Theodosie, Editura Minerva, Neacşu, Adriana, Filosofie românească, Universitatea din Craiova, Facultatea de Istorie, Filosofie şi Geografie, - Voicu, Vasile, Filosofie românească, Editura Dominus, Galaţi, 